पाएं अपने शहर की ताज़ा ख़बरें और फ्री ई-पेपरडाउनलोड करें
जबलपुर। खमरिया थाना क्षेत्र के समीपी ग्राम मटामर में एक व्यक्ति का शव जंगल से बरामद होने के मामलें में परिजनों व ग्रामीणों ने हत्या कर शव फेंके जाने को आरोप लगाते हुए थाने के सामने चकाजाम प्रदर्शन किया। घटना से
आक्रोशित लेागों का कहना था कि मृतक को गांव के ही एक व्यक्ति ने पंखा सुधरवाने के लिए बुलवाया था। उसके
बाद से मृतक लापता था। देर रात्रि उसकी लाश मिली है।
परिजनों का आरोप था कि मृतक के शरीर पर चोट के निशान है इसके बाद पुलिस द्वारा हत्या का मामला दर्ज नहीं किया जा रहा है। परिजनों की मांग पर पुलिस ने निष्पक्ष जांच कर कार्रवाई का भरोसा दिलाया, जिसके बाद प्रदर्शन समाप्त हुआ। ज्ञात हो कि मटामर निवासी 63 वर्षीय परसराम नामदेव ने पिछली शाम थाने में रिपोर्ट दर्ज करायी थी कि उनका बेटा 40 वर्षीय राजकुमार नामदेव उर्फ पलटू को 5 जून को रिठौरी निवासी लखन रजक अपने घर का पंखा सुधरवाने के लिए बुलाकर ले गया था, जो कि वापस नहीं लौटा।
परिजनों ने पुत्र की काफी तलाश की, लेकिन उसका कुछ पता नहीं चला। उक्त शिकायत पर पुलिस ने गुमइंसान दर्ज किया था। जांच के दौरान पिछली रात्रि सुरेंद्र नामदेव ने थाने पहुंचकर सूचना दी कि उसका भाई राजकुमार यू टाइप काली मंदिर के आगे जंगल में पड़ा है। उक्त सूचना पर पुलिस ने मौके पर पहुंचकर मर्ग कायम कर शव को पीएम के लिए भेज प्रकरण विवेचना में लिया है।
झाडिय़ों में मिली साइकिल
सूत्रों के अनुसार सूचना पाकर मौके पर पहुंची पुलिस को मृतक की साइकिल झाडिय़ों में पड़ी मिली, वहीं उसकी
चह्रश्वपल कुछ दूरी पर आम के पेड़ के नीचे व शव अलग पड़ा हुआ मिला। घटना स्थल को देखते हुए मामला संदिग्ध
नजर आने पर पुलिस द्वारा सघन जांच की जा रही है।
हत्या किए जाने का आरोप शव बरामद होने के बाद आक्रोशित परिजनों व ग्रामीणों ने शव लेकर खमरिया थाने के सामने प्रदर्शन किया। इस दौरान प्रदर्शनकारी रामप्रसाद, पूर्व सरपंच सुधीर चौबे, संतोष कुमार, सुखलाल, रामवरन आदि का आरोप था कि राजकुमार की हत्या की गई है। परिजनों के आरोप पर पुलिस ने जांच का भरोसा दिलाया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn